CELEX: 31994R1965
Language: el
Date: 1994-07-28 00:00:00
Title: ΚΑΝΟΝΙΣΜΟΣ (ΕΚ) αριθ. 1965/94 ΤΗΣ ΕΠΙΤΡΟΠΗΣ της 28ης Ιουλίου 1994 περί παύσεως της αλιείας καλλαρία από πλοία με σημαία του Ηνωμένου Βασιλείου

Avis juridique important

|

31994R1965

ΚΑΝΟΝΙΣΜΟΣ (ΕΚ) αριθ. 1965/94 ΤΗΣ ΕΠΙΤΡΟΠΗΣ της 28ης Ιουλίου 1994 περί παύσεως της αλιείας καλλαρία από πλοία με σημαία του Ηνωμένου Βασιλείου  

Επίσημη Εφημερίδα αριθ. L 198 της 30/07/1994 σ. 0102 - 0102

ΚΑΝΟΝΙΣΜΟΣ (ΕΚ) αριθ. 1965/94 ΤΗΣ ΕΠΙΤΡΟΠΗΣ της 28ης Ιουλίου 1994 περί παύσεως της αλιείας καλλαρία από πλοία με σημαία του Ηνωμένου ΒασιλείουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,  Εκτιμώντας:  ότι ο κανονισμός (ΕΚ) αριθ. 3692/93 του Συμβουλίου της 21ης Δεκεμβρίου 1993 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη της Νορβηγίας και  στην αλιευτική ζώνη που κείται γύρω από το Jan Mayen (2), προβλέπει τις ποσοστώσεις καλλαρία για το 1994- ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί- ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων καλλαρία στα ύδατα των διαιρέσεων CIEM Ι, ΙΙα (νορβηγικά ύδατα βορείως των 62o Ν), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο,  έφθασαν τις ποσοστώσεις που είχαν διατεθεί από την Κοινότητα για το 1994- ότι το Ηνωμένο Βασίλειο απαγόρευσε την αλιεία γι' αυτό το απόθεμα από τις 15 Ιουλίου 1994- ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ποσό των αλιευμάτων καλλαρία στα ύδατα των διαιρέσεων CIEM Ι, ΙΙα (νορβηγικά ύδατα βορείως των 62o Ν), από πλοία με σημαία Ηνωμένου Βασιλείου ή νηολογημένα στο Ηνωμένο Βασίλειο, εκτιμάται ότι έχει εξαντλήσει τις ποσοστώσεις που είχαν  διατεθεί από την Κοινότητα για το 1994.  Απαγορεύεται η αλιεία καλλαρία στα ύδατα των διαιρέσεων CIEM Ι, ΙΙα (νορβηγικά ύδατα βορείως των 62o Ν), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση καλλαρία που έχουν αλιευθεί στις διαιρέσεις αυτές από  πλοία με σημαία Ηνωμένου Βασιλείου ή νηολογημένα στο Ηνωμένο Βασίλειο, από την ημερομηνία εφαρμογής του παρόντος κανονισμού.   Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Ιουλίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 261 της 20. 10. 1993, σ. 1.  (2) ΕΕ αριθ. L 341 της 31. 12. 1993, σ. 104.